Βάλντεμαρ της Πρωσίας (1889-1945)

Ο Βάλντεμαρ (γερμ. Valdemar, 20 Μαρτίου 1889 - 2 Μαΐου 1945) από τον Οίκο των Χοεντσόλλερν ήταν πρίγκιπας της Πρωσίας.

Βιογραφία
Ο Βάλντεμαρ Γουλιέλμος Λουδοβίκος Φρειδερίκος Βίκτωρ Ερρίκος ήταν ο πρωτότοκος γιος του Ερρίκου της Πρωσίας και της Ειρήνης, κόρης του Λουδοβίκου Δ΄ της Έσσης.

Από τη μεριά του πατέρα του ήταν ανιψιός της Σοφίας, συζύγου του Κωνσταντίνου Α΄ της Ελλάδας και εξάδελφος του Παύλου της Ελλάδας. Η μητέρα του Ειρήνη ήταν κόρη της Αλίκης των Βέττιν, κόρης της Βικτωρίας του Ηνωμένου Βασιλείου. Ο Βάλντεμαρ υπέφερε από αιμορροφιλία, όπως και άλλοι απόγονοι της Βικτωρίας: ο αδελφός του Ερρίκος (απεβίωσε 4 ετών), ο εκ μητρός θείος του Φρειδερίκος της Έσσης & του Ρήνου (απεβ. 3 ετών) και ο εξάδελφός του Αλέξιος Νικολάγιεβιτς, Τσάρεβιτς της Ρωσίας.

Με τη σύζυγό του διέμενε στη Βαυαρία. Εκεί στο Τούτσινκ το 1945 θα έκανε μετάγγιση αίματος. Ο Ρωσικός στρατός προήλαυνε, αλλά ο Αμερικανικός πρόλαβε και κατέλαβε το Τούτσινκ. Ο στρατός διαμοίρασε όλα τα ιατρικά υλικά για τη θεραπεία θυμάτων των στρατοπέδων συγκέντρωσης, έτσι ο γιατρός του δεν μπόρεσε να κάνει τη μετάγγιση. Ο Βάλντεμαρ απεβίωσε την επόμενη ημέρα σε ηλικία 56 ετών.

Οικογένεια
Νυμφεύτηκε το 1919 την Κάλιξτα (Καλλιστώ, Καλλίστη), κόρη του Φρειδερίκου Γουλιέλμου του Λίππε-Μπήστερφελτ· δεν απέκτησαν τέκνα.

Παραπομπές

Πηγές
 "The Feudal Herald". Pegasus Associates and The Baronage Press. Retrieved 29 September 2010.

Οίκος των Χοεντσόλερν
Πρίγκιπες της Πρωσίας